दश दिन बाहिरी दुनियाँबाट एक्लिएर आफ्नै शरीर भित्र आउने जाने हरेक संबेदनाको अवलोकन गर्दाको अनुभव वर्णन गर्न नसकिने अनुभव हो जुन तपाईहरु आँफैले भोग्दा मात्र थाहा पाउन सक्नु हुन्छ । मैले त विपश्यना शिबिरमा सहभागी भएर धेरै कुरा पाउनुका साथै आफूमा रहेका कयौं अवगुणहरुलाई चिन्ने र त्यसबाट छुट्कारा पाउने उपाय पनि आँफै भित्र पत्ता लगाएँ । धेरै काम नबोलेर पनि गर्न सकिँदो रहेछ । जन्मिए देखि नै बहिर्मुखी बनेर संसार हेर्नु भयो होला तर अन्तर्मुखी बनेर आफै भित्र हेर्न¸कोहि प्रति र केहि प्रति पनि आशक्ति¸ राग र द्वेष नराख्न र जे जस्तो छ त्यसलाई त्यहि रुपमा स्वीकार्न सिक्नको लागि विपश्यना शिविरमा जादाँ हुन्छ । शिविर नि:शुल्क छ। जीवनलाई समभावले हेर्नेको लागि विपश्यना आबश्यक छ । तपाई पनि जाने कि ?
